**B E T I N G E L S E R**

for

annoncering

af

Vedligeholdelse af de-icer anlæg i Ålborg, Karup og Skrydstrup, samt tilkaldevagt.

Det samlede annonceringsmateriale består af:

* Annonce på Udbud.dk
* Nærværende betingelser for annoncering
* FMI's standardbetingelser
* Kravspecifikation, se appendix A
* Tilbudsbrev (skabelon)

# Opgaven

For den fulde opgavebeskrivelse henvises der til FMI's kravspecifikation/Appendix A, samt annoncen på udbud.dk.

Der ønskes vedligeholdelse og tilkaldevagt på de tre de-icer anlæg i Aalborg, Karup og Skrydstrup. Forsvarets flyvestationer i Aalborg, Karup og Skrydstrup er alle i besiddelse af opbevaringsfaciliteter til de-icer væske, der anvendes til afisning af start-/landingsbanerne i vinterhalvåret. Opbevaringsfaciliteterne omfatter anlæg, der fungerer som lokale lagre af de-icer væsken, AVIFORM L50.

Væsken leveres til anlæggene med tankvogn. I perioder med frost pumpes væske fra anlæggene over i vogne, der efterfølgende spreder produktet ud på start-/landingsbanerne. Anlæggene har, udover ind- og udpumpningsfunktionalitet mulighed for omfordeling af væske mellem anlæggets to lagertanke. Hvert anlæg betjenes lokalt ved hjælp af en styretavle med en PLC (programmable Logic Controller), som kontrollerer anlæggets motorventiler og pumpe og som også giver mulighed for aflæsning af tankenes væskevolumen (tankene er udstyret med niveaumålere).

# Tekniske specifikationer og standardernt.the contract to a tenderer who cannot fullfill take place within this period.dske leverandører.el kravspecifika

Udbudsmaterialet vil muligvis henvise til tekniske specifikationer i form af bestemte varer (fx ved Nato Stock No. eller partnummer) eller standarder (fx ISO). Dette skal alene forstås som en henvisning til den efterspurgte kvalitet, hvorfor alle sådanne henvisninger derfor skal forstås at indeholde ordende ”eller tilsvarende”. Tilsvarende produkter eller ydelser, der kan opfylde samme formål og har en tilsvarende kvalitet, kan derfor også tilbydes.

# Tildelingskriterier

Tildeling af aftalen vil ske på grundlag af tildelingskriteriet laveste pris.

Skulle den situation opstå, at to tilbud opnår nøjagtig den samme evaluering, og har disse tilbud den laveste pris vil FMI afgøre, hvilket tilbud der antages efter gennemførelse af lodtrækning under iagttagelse af ligebehandlingsprincippet.

*1.* *Pris 100 %*

Tilbudsgiver skal i sit tilbud angive den samlede købesum ekskl. moms.

*2.* *Leveringstid*

Tilbudsgiver bedes i sit tilbud angive leveringstiden i kalenderdage fra aftalens indgåelse til levering.

FMI accepterer ikke en leveringstid på mere end 28 kalenderdage fra aftalens indgåelse til levering. FMI vil i dette tilfælde se bort fra tilbudsgivers tilbud.

Den samlede købesum fra den vindende tilbudsgiver vil blive offentliggjort efter tildeling.

# forbehold

**Forbehold** over for annonceringsmaterialet accepteres ikke. Hvis tilbuddet indeholder sådanne forbehold, vil tilbuddet blive anset for ukonditionsmæssigt og vil således ikke blive taget i betragtning.

# Skriftlige spørgsmål

Spørgsmål til annonceringsmaterialet skal sendes til FMI-KTP-SC-TENDER-LU@MIL.DK

Spørgsmål og svar vil blive offentliggjort i anonymiseret form på [www.udbud.dk](http://www.udbud.dk) sammen med det øvrige annonceringsmateriale.

Spørgsmål, der modtages senest inden for fristen angivet i punkt 10, vil under alle omstændigheder blive besvaret.

Spørgsmål, der er modtaget senere, kan ikke forventes besvaret.

# Tilbuddets indhold

Tilbud skal være på dansk.

Tilbuddet skal indeholde følgende:

1. Tilbudsbrev - gerne på FMI-skabelon

Det er vigtigt, at tilbudsgiveren **ikke** vedlægger egne standardleveringsbetingelser eller andet materiale, som ikke er efterspurgt af FMI.

# tilbudsfrist og Vedståelse

Tilbud fremsendes pr. mail til FMI-KTP-SC-TENDER-LU@MIL senest 10.10.2022, kl. 13:00. Tilbud modtaget efter dette tidspunkt, vil ikke blive taget i betragtning.

Tilbudsgiver skal vedstå sit tilbud i 3 måneder efter tilbudsfristens udløb.

# Behandling af tilbud, klagevejledning m.v.

FMI anser ikke annonceringsprocessen for afsluttet, før der er indgået aftale, og FMI forbeholder sig adgang til at aflyse annonceringsprocessen. Uanset om aftalen tildeles en anden tilbudsgiver, er tilbudsgiver bundet af sit tilbud indtil udløbet af vedståelsesfristen.

Hvis aftalen tildeles en sammenslutning af virksomheder (et konsortium), skal deltagerne i konsortiet påtage sig solidarisk hæftelse og udpege en fælles befuldmægtiget, der er bemyndiget til at være FMI's kontaktpunkt til sammenslutningen.

Klage over tildelingen af aftalen skal være indgivet til Klagenævnet for Udbud med kopi til FMI senest 45 kalenderdage efter modtagelsen af afslagsskrivelse. Klagenævnet for Udbud kan dog alene behandle sager, hvor den udbudte kontrakt har en klar grænseoverskridende interesse, eller sager om kontrakter, der ligger over tærskelværdierne til udbudsloven eller forsvars- og sikkerhedsdirektivet.

# valuta

Såfremt der afgives tilbud i en anden valuta end DKK, vil FMI – til brug for evalueringen – omregne prisen til DKK på baggrund af kursen på datoen for tilbudsfristens udløb, jf. pkt. 8.

# Tidsplan

|  |  |
| --- | --- |
| Dato, Klokkeslæt | Aktivitet |
| 28.09.2022  | Offentliggørelse af annonce på Udbud.dk  |
| 03.10.2022  | Frist for spørgsmål til annonceringsmaterialet udløber |
| 04.10.2022 | Frist for offentliggørelse af anonymiseret svar på spørgsmål til annonceringsmaterialet |
| 10.10.2022 kl. 13  | Frist for afgivelse af tilbud udløber |